Vier vas na plaasaanvalle in Wes-Kaap | Maroela Media
Vier vas na plaasaanvalle in Wes-Kaap
Vier mans is verlede week in hegtenis geneem in verband met plaasaanvalle in Grabouw en Malmesbury in die Wes-Kaap.
Drie mans is Vrydag in hegtenis geneem nadat hulle glo Maandag vir Shirleen Booysen (59) op die plaas Blaauwkrans aangeval het. Die mans word ook verbind met nog ŉ plaasaanval verlede maand. Die mans, onderskeidelik 29,32 en 49 jaar oud, sal na verwagting Maandag in die Grabouw landdroshof verskyn. Intussen is ŉ 28-jarige man vroeër die week in hegtenis geneem in verband met ŉ plaasaanval in Malmesbury waartydens ŉ man en sy verloofde erg aangerand is met ŉ staalpyp en ŉ byl. Hy word aangekla van huisroof, verkragting en poging tot moord. ŉ Bejaarde paartjie is Vrydagoggend op hul plaas in Vredendal, ook in die Wes-Kaap, aangeval. Die paartjie, 88 en 86 jaar oud, is Vrydagoggend omstreeks 3:00 deur drie mans oorval.
Atleet geskors na hy Caster Semenya beledig
Student val ses verdiepings na sy dood